BCP "2025Q3

บริษัท บางจาก คอร์ปอเรชั่น จำกัด (มหาชน) และบริษัทย่อย

งบการเงินระหว่างกาลแบบย่อ

สำหรับงวดสามเดือนและเก้าเดือนสิ้นสุดวันที่ 30 กันยายน 2568

และ

รายงานการสอบทานของผู้สอบบัญชีรับอนุญาต

หมายเหตุ	      สารบัญ

ข้อมูลทั่วไป

เกณฑ์การจัดทำงบการเงินระหว่างกาล

บุคคลหรือกิจการที่เกี่ยวข้องกัน

ลูกหนี้การค้าและลูกหนี้หมุนเวียนอื่น

เงินลงทุนในบริษัทย่อย

เงินลงทุนในบริษัทร่วมและการร่วมค้า

ที่ดิน อาคารและอุปกรณ์

สินทรัพย์สิทธิการใช้

เงินกู้ยืมและหุ้นกู้

ทุนเรือนหุ้น

ส่วนงานดำเนินงานและการจำแนกรายได้

ภาษีเงินได้

กำไร (ขาดทุน) ต่อหุ้น

เงินปันผล

เครื่องมือทางการเงิน

ภาระผูกพันกับบุคคลหรือกิจการที่ไม่เกี่ยวข้องกัน

หนี้สินที่อาจเกิดขึ้นและสินทรัพย์ที่อาจเกิดขึ้น

เหตุการณ์ภายหลังรอบระยะเวลารายงาน

หมายเหตุประกอบงบการเงินเป็นส่วนหนึ่งของงบการเงินระหว่างกาลนี้

งบการเงินระหว่างกาลนี้ได้รับอนุมัติให้ออกงบการเงินจากคณะกรรมการบริษัทเมื่อวันที่ 6 พฤศจิกายน 2568

ข้อมูลทั่วไป

กลุ่มบริษัทดำเนินธุรกิจหลักเกี่ยวกับการบริหารโรงกลั่นน้ำมันและจำหน่ายน้ำมันสำเร็จรูปผ่านสถานีบริการภายใต้เครื่องหมายการค้าของบริษัท โดยจำหน่ายให้ผู้ใช้ในภาคขนส่ง สายการบิน เรือเดินสมุทร ภาคก่อสร้าง ภาคอุตสาหกรรม ภาคเกษตร และการจำหน่าย		ผ่านผู้ค้าน้ำมันรายใหญ่ รายเล็ก และลูกค้ารายย่อยทั่วไป การผลิตและจำหน่ายพลังงานไฟฟ้าจากพลังงานสะอาด การลงทุนในธุรกิจพลังงานทางเลือก คลังจัดเก็บน้ำมันและท่าเทียบเรือ การผลิตและจำหน่ายผลิตภัณฑ์  ไบโอฟูเอลและผลิตภัณฑ์เกี่ยวเนื่อง และดำเนินธุรกิจเกี่ยวกับด้านการสำรวจและผลิตปิโตรเลียม

การเปลี่ยนแปลงผู้ถือหุ้นรายใหญ่

เมื่อวันที่ 24 เมษายน 2568 บริษัท อัลฟ่า ชาร์เตอร์ด เอนเนอร์จี จํากัด (“อัลฟ่า”) ถือหุ้นสามัญของบริษัท รวมจำนวนทั้งสิ้น 275.5 ล้านหุ้น หรือคิดเป็นสัดส่วนร้อยละ 20.01 ของสิทธิออกเสียงทั้งหมดของบริษัท ส่งผลให้ ณ วันที่ 
30 กันยายน 2568 อัลฟ่ากลายเป็นผู้ถือหุ้นรายใหญ่ของบริษัท

เกณฑ์การจัดทำงบการเงินระหว่างกาล

งบการเงินระหว่างกาลแบบย่อนี้นำเสนอรายการในงบการเงินในรูปแบบเดียวกับงบการเงินประจำปีและจัดทำหมายเหตุประกอบงบการเงินระหว่างกาลในรูปแบบย่อ (“งบการเงินระหว่างกาล”) ตามมาตรฐานการบัญชี ฉบับที่ 34 เรื่อง การรายงานทางการเงินระหว่างกาล รวมถึงแนวปฏิบัติทางการบัญชีที่ประกาศใช้โดยสภาวิชาชีพบัญชีฯ กฎระเบียบและประกาศคณะกรรมการกำกับหลักทรัพย์และตลาดหลักทรัพย์ที่เกี่ยวข้อง โดยงบการเงินระหว่างกาลนี้เน้นการให้ข้อมูลที่เกี่ยวกับกิจกรรม เหตุการณ์และสถานการณ์ใหม่ ๆ เพื่อไม่ให้ซ้ำซ้อนกับข้อมูลที่ได้นำเสนอไปแล้วในงบการเงินประจำปี ดังนั้นการอ่านงบการเงินระหว่างกาลนี้จึงควรอ่านควบคู่กับงบการเงินของบริษัทและบริษัทย่อยสำหรับปีสิ้นสุดวันที่ 31 ธันวาคม 2567

ในการจัดทำงบการเงินระหว่างกาล ผู้บริหารได้มีการใช้วิจารณญาณและการประมาณการในการถือปฏิบัติตามนโยบายการบัญชีของกลุ่มบริษัท ซึ่งผลที่เกิดขึ้นจริงอาจแตกต่างจากที่ประมาณการไว้ ทั้งนี้ นโยบายการบัญชี วิธีการคำนวณและแหล่งข้อมูลสำคัญที่ใช้ในการประมาณการที่อาจมีความไม่แน่นอนนั้นไม่แตกต่างจากที่ได้อธิบายไว้ในงบการเงินสำหรับปีสิ้นสุดวันที่ 31 ธันวาคม 2567

บุคคลหรือกิจการที่เกี่ยวข้องกัน

ในระหว่างงวดเก้าเดือนสิ้นสุดวันที่ 30 กันยายน 2568 มีกิจการที่เกี่ยวข้องกันเพิ่ม คือ 		บริษัท อัลฟ่า ชาร์เตอร์ด       เอนเนอร์จี จํากัด (ดูหมายเหตุข้อ 1) และ BCPT FZCO ซึ่งเป็นบริษัทย่อยทางอ้อมของกลุ่มบริษัท

กลุ่มบริษัทไม่มีการเปลี่ยนแปลงในนโยบายการกำหนดราคาอย่างมีสาระสำคัญในระหว่างงวดเก้าเดือนสิ้นสุดวันที่ 30 กันยายน 2568

ยอดคงเหลือกับบุคคลหรือกิจการที่เกี่ยวข้องกัน ณ วันที่ 30 กันยายน 2568 และ 31 ธันวาคม 2567 มีดังนี้

สัญญาสำคัญที่ทำกับกิจการที่เกี่ยวข้องกันในระหว่างงวด

เงินให้กู้ยืม

บริษัทได้ทำสัญญาให้กู้ยืมเงินระยะสั้นโดยไม่มีหลักประกันแก่บริษัท บางจาก ศูนย์บริหารเงิน จำกัด ซึ่งเป็นบริษัทย่อยของกลุ่มบริษัท เงินกู้ยืมดังกล่าวมีกำหนดชำระคืน อัตราดอกเบี้ยและเงื่อนไขตามข้อกำหนดในสัญญา ณ วันที่ 30 กันยายน 2568 บริษัทมียอดเงินให้กู้ยืมคงเหลือเป็นจำนวน 6,352 ล้านบาท (31 ธันวาคม 2567: ไม่มี)

สัญญาบริการสนับสนุนธุรกิจ

บริษัทได้ทำสัญญาให้บริการสนับสนุนธุรกิจกับบริษัทย่อยหลายแห่ง เพื่อให้บริการคำปรึกษาเกี่ยวกับการบริหารจัดการ การปฏิบัติการ การจัดการ วิชาชีพ และบริการสนับสนุนอื่น ๆ ที่เกี่ยวข้องกับธุรกิจแต่ละประเภท และการดำเนินงานของบริษัทย่อยดังกล่าว สัญญามีผลบังคับใช้ตั้งแต่วันที่ 1 มกราคม 2568 จนถึงวันที่ 31 ธันวาคม 2568 และมีการต่ออายุโดยอัตโนมัติคราวละ 1 ปี เว้นแต่จะมีการลงนามยกเลิกสัญญาร่วมกันเป็นลายลักษณ์อักษร อัตราค่าบริการเป็นไปตามข้อกำหนดในสัญญา

ลูกหนี้การค้าและลูกหนี้หมุนเวียนอื่น

ในระหว่างงวดเก้าเดือนสิ้นสุดวันที่ 30 กันยายน 2568 กลุ่มบริษัทได้ขายลดลูกหนี้การค้ารายหนึ่งที่มียอดคงค้างเกินกำหนดชำระทั้งจำนวนให้แก่บริษัทแห่งหนึ่งซึ่งจดทะเบียนในสาธารณรัฐประชาธิปไตยประชาชนลาวซึ่งไม่ได้เป็นกิจการที่เกี่ยวข้องกันกับกลุ่มบริษัท และรับรู้ผลขาดทุนจากการขายลดลูกหนี้ดังกล่าวจำนวน 2 ล้านเหรียญสหรัฐฯ (ประมาณ 62 ล้านบาท) ในงบกำไรขาดทุนรวมสำหรับงวดเก้าเดือนสิ้นสุดวันที่ 30 กันยายน 2568 กลุ่มบริษัทได้รับชำระเงินจากการขายลดลูกหนี้ดังกล่าวแล้วในเดือนกรกฎาคม 2568

เงินลงทุนในบริษัทย่อย

การเปลี่ยนแปลงเงินลงทุนในบริษัทย่อย

บริษัท บีซีวี เอ็นเนอร์ยี จำกัด

เมื่อวันที่ 14 กุมภาพันธ์ 2568 ที่ประชุมคณะกรรมการของบริษัท บีซีวี เอ็นเนอร์ยี จำกัด (“BCVE”) ได้มีมติอนุมัติเรียกชำระค่าหุ้นเพิ่มเติมจากบริษัทเป็นจำนวนเงิน 150 ล้านบาท ซึ่งได้รับชำระค่าหุ้นดังกล่าวแล้วในเดือนกุมภาพันธ์ 2568 โดยสัดส่วนการถือหุ้นไม่มีการเปลี่ยนแปลง

เมื่อวันที่ 27 มิถุนายน 2568 ที่ประชุมคณะกรรมการของ BCVE ได้มีมติอนุมัติเรียกชำระค่าหุ้นเพิ่มเติมจากบริษัทเป็นจำนวนเงิน 50 ล้านบาท ซึ่งได้รับชำระค่าหุ้นดังกล่าวแล้วในเดือนกรกฎาคม 2568 โดยสัดส่วนการถือหุ้นไม่มีการเปลี่ยนแปลง

เมื่อวันที่ 28 สิงหาคม 2568 ที่ประชุมคณะกรรมการของ BCVE ได้มีมติอนุมัติเรียกชำระค่าหุ้นเพิ่มเติมจากบริษัทเป็นจำนวนเงิน 115 ล้านบาท ซึ่งได้รับชำระค่าหุ้นดังกล่าวแล้วในเดือนกันยายน 2568 โดยสัดส่วนการถือหุ้นไม่มีการเปลี่ยนแปลง

บริษัท บีเอสจีเอฟ จำกัด

เมื่อวันที่ 2 ธันวาคม 2567 ที่ประชุมวิสามัญผู้ถือหุ้นของบริษัท บีเอสจีเอฟ จำกัด (“BSGF”) ได้อนุมัติการออกหุ้นเพิ่มทุนครั้งที่ 4 ของปี 2567 เป็นทุนจดทะเบียนใหม่จำนวน 8,201 ล้านบาท โดยการออกหุ้นสามัญจำนวน 158 ล้านหุ้นและหุ้นบุริมสิทธิจำนวน 42 ล้านหุ้น มูลค่าที่ตราไว้หุ้นละ 10 บาท โดยบริษัทได้ชำระค่าหุ้นเพิ่มทุนครั้งที่ 2 จำนวน 800 ล้านบาท ในเดือนเมษายน 2568 ตามสัดส่วนการลงทุน ซึ่ง BSGF ได้นำเงินเพิ่มทุนนี้เข้าจดทะเบียนในเดือนเมษายน 2568 โดยสัดส่วนการถือหุ้นไม่มีการเปลี่ยนแปลง

ต่อมาเมื่อวันที่ 16 มิถุนายน 2568 ที่ประชุมวิสามัญผู้ถือหุ้นของ BSGF ได้อนุมัติการออกหุ้นเพิ่มทุนครั้งที่ 1 ของปี 2568 เป็นทุนจดทะเบียนใหม่จำนวน 8,450 ล้านบาทโดยการออกหุ้นสามัญจำนวน 20 ล้านหุ้นและหุ้นบุริมสิทธิจำนวน 5 ล้านหุ้น มูลค่าที่ตราไว้หุ้นละ 10 บาท โดยบริษัทได้ชำระค่าหุ้นเพิ่มทุน จำนวน 199 ล้านบาท ในเดือนมิถุนายน 2568 ตามสัดส่วนการลงทุน ซึ่ง BSGF ได้นำเงินเพิ่มทุนนี้เข้าจดทะเบียนเรียบร้อยแล้ว โดยสัดส่วนการถือหุ้นไม่มีการเปลี่ยนแปลง

เงินลงทุนในบริษัทร่วมและการร่วมค้า

การเปลี่ยนแปลงเงินลงทุนในบริษัทร่วมและการร่วมค้า

บริษัท ธนโชคน้ำมันพืช (2012) จำกัด

เมื่อวันที่ 26 ธันวาคม 2566 บริษัทได้ลงนามในสัญญาร่วมทุนและสัญญาระหว่างผู้ถือหุ้นเพื่อเข้าซื้อเงินลงทุนในสัดส่วนร้อยละ 45 ในบริษัท ธนโชคน้ำมันพืช (2012) จำกัด (“TCV”) ซึ่งเป็นบริษัทที่ประกอบธุรกิจจัดหาและจำหน่ายน้ำมันปรุงอาหารใช้แล้ว (Used Cooking Oil) ในวงเงินไม่เกิน 450 ล้านบาท ซึ่งบริษัทได้ชำระค่าหุ้นเพิ่มทุนครั้งแรกจำนวน 150 ล้านบาท ในวันที่ 28 ธันวาคม 2566 บริษัทได้รับโอนหุ้นในวันที่ 5 มกราคม 2567 เป็นที่เรียบร้อยแล้ว ทั้งนี้มีสิ่งตอบแทนที่คาดว่าจะต้องจ่ายจำนวน 300 ล้านบาท ตามเงื่อนไขที่ระบุในสัญญา ต่อมาในเดือนกุมภาพันธ์ 2568 บริษัทได้ยกเลิกการจ่ายชำระเงินลงทุนจำนวน 300 ล้านบาท เนื่องจากคู่สัญญาไม่สามารถปฏิบัติตามเงื่อนไขตามสัญญาได้ ดังนั้นบริษัทจึงกลับรายการเงินลงทุนในกิจการร่วมค้าและหนี้สินหมุนเวียนอื่นในงบฐานะการเงินรวมและงบฐานะการเงินเฉพาะกิจการในระหว่างงวดเก้าเดือนสิ้นสุดวันที่ 30 กันยายน 2568

Impact Energy Asia Development Limited

ในระหว่างงวดเก้าเดือนสิ้นสุดวันที่ 30 กันยายน 2568 Impact Energy Asia Development Limited (“IEAD”) ซึ่งเป็นการร่วมค้าของ Indochina Development and Operation Holdings Pte. Ltd. (“IDO”) ซึ่งเป็นบริษัทย่อยทางอ้อมของกลุ่มบริษัท ได้เรียกชำระทุนจำนวน 32 ล้านเหรียญสหรัฐฯ ทั้งนี้ IDO ได้ชำระค่าหุ้นร้อยละ 45 ของจำนวนดังกล่าวตามสัดส่วนการถือหุ้น คิดเป็นจำนวนเงิน 14 ล้านเหรียญสหรัฐฯ (ประมาณ 471 ล้านบาท) นอกจากนี้ IDO ได้รับรู้จำนวนเงินลงทุนใน IEAD เพิ่มเติมจำนวน 8 ล้านเหรียญสหรัฐฯ (ประมาณ 258 ล้านบาท) ตามข้อตกลงของสัญญาระหว่างผู้ถือหุ้นเกี่ยวกับการพัฒนาโครงการโรงไฟฟ้าพลังงานลมของ Monsoon Wind Power Co., Ltd. ทั้งนี้ IDO ได้ชำระเงินจำนวนดังกล่าวให้แก่บริษัทผู้ร่วมลงทุนเรียบร้อยแล้วในเดือนตุลาคม 2568

PetroWind Energy Inc.

ในเดือนมิถุนายน 2568 กลุ่มบริษัทมีแผนในการจำหน่ายเงินลงทุนทั้งหมดใน PetroWind Energy Inc. (“PWEI”) 
จึงได้มีการรับรู้ขาดทุนจากการด้อยค่าของเงินลงทุนดังกล่าว ซึ่งได้รวมผลขาดทุนสะสมจากผลต่างของอัตราแลกเปลี่ยนจากการแปลงค่างบการเงิน รวมเป็นจำนวน 561 ล้านบาท และจัดประเภทรายการเงินลงทุนดังกล่าวเป็นสินทรัพย์ไม่หมุนเวียนที่จัดประเภทเป็นสินทรัพย์ที่ถือไว้เพื่อขายในงบฐานะการเงินรวมตั้งแต่ไตรมาสที่สองของปี 2568 ทั้งนี้ สัญญาซื้อขายหุ้นของ PWEI อยู่ในระหว่างการดำเนินการ

ที่ดิน อาคารและอุปกรณ์

ในระหว่างงวดเก้าเดือนสิ้นสุดวันที่ 30 กันยายน 2568 กลุ่มบริษัทได้บันทึกรายการขาดทุนจากการด้อยค่าของสินทรัพย์เพื่อการสำรวจและผลิตปิโตรเลียมจำนวน 1,339 ล้านโครนนอร์เวย์ (หรือเทียบเท่า 4,282 ล้านบาท) เพื่อปรับมูลค่าตามบัญชีให้ใกล้เคียงกับมูลค่าที่คาดว่าจะได้รับคืน เนื่องจากปริมาณสำรองลดลง

ณ วันที่ 30 กันยายน 2568 บริษัทย่อยและบริษัทย่อยทางอ้อมบางแห่งได้ทำสัญญาจำนองที่ดิน อาคาร และเครื่องจักรกับสถาบันการเงินเพื่อเป็นหลักประกันวงเงินสินเชื่อที่ได้รับจากสถาบันการเงินเหล่านั้น มูลค่าตามบัญชีเป็นจำนวน 23,417 ล้านบาท (31 ธันวาคม 2567: 23,135 ล้านบาท)

สินทรัพย์สิทธิการใช้

เงินกู้ยืมและหุ้นกู้

เมื่อวันที่ 14 กุมภาพันธ์ 2568 บริษัทได้ออกหุ้นกู้ ครั้งที่ 1/2568 ประเภทหุ้นกู้ดิจิตอล ไม่ด้อยสิทธิ ไม่มีประกัน และมีผู้แทนผู้ถือหุ้นกู้ โดยมีมูลค่าที่ตราไว้หน่วยละ 1,000 บาท มูลค่าที่ตราไว้รวมทั้งสิ้น 3,000 ล้านบาท โดยมีอายุ 4 ปี และอัตราดอกเบี้ยร้อยละ 3.15 ต่อปี

เมื่อวันที่ 7 สิงหาคม 2568 บริษัทได้ออกหุ้นกู้ไม่ด้อยสิทธิ ไม่มีประกัน และมีผู้แทนผู้ถือหุ้นกู้ โดยมีมูลค่าที่ตราไว้หน่วยละ 1,000 บาท มูลค่าที่ตราไว้รวมทั้งสิ้น 8,000 ล้านบาท ซึ่งประกอบด้วย หุ้นกู้ อายุ 3 ปี วงเงิน 2,000 ล้านบาท อัตราดอกเบี้ยร้อยละ 1.85 ต่อปี หุ้นกู้ อายุ 5 ปี วงเงิน 2,000 ล้านบาท อัตราดอกเบี้ยร้อยละ 2.17 ต่อปี หุ้นกู้ อายุ 7 ปี วงเงิน 2,150 ล้านบาท อัตราดอกเบี้ยร้อยละ 2.49 ต่อปี  หุ้นกู้ อายุ 10 ปี วงเงิน 650 ล้านบาท อัตราดอกเบี้ยร้อยละ 2.98 ต่อปี และหุ้นกู้ อายุ 12 ปี วงเงิน 1,200 ล้านบาท อัตราดอกเบี้ยร้อยละ 3.21 ต่อปี

บริษัท บางจาก ศรีราชา จำกัด (มหาชน)

เมื่อวันที่ 31 มกราคม 2568 บริษัท บางจาก ศรีราชา จำกัด (มหาชน) ซึ่งเป็นบริษัทย่อยของกลุ่มบริษัท ได้ออกหุ้นกู้ ครั้งที่ 1/2568 ประเภทไม่ด้อยสิทธิ ไม่มีประกัน และมีผู้แทนผู้ถือหุ้นกู้ โดยมีมูลค่าที่ตราไว้หน่วยละ 1,000 บาท            มูลค่าที่ตราไว้รวมทั้งสิ้น 8,000 ล้านบาท ซึ่งประกอบด้วย หุ้นกู้ อายุ 3 ปี วงเงิน 4,000 ล้านบาท อัตราดอกเบี้ยร้อยละ 2.85 ต่อปี หุ้นกู้ อายุ 5 ปี วงเงิน 2,800 ล้านบาท อัตราดอกเบี้ยร้อยละ 3.34 ต่อปี และหุ้นกู้ อายุ 10 ปี วงเงิน 1,200 ล้านบาท อัตราดอกเบี้ยร้อยละ 3.75 ต่อปี

OKEA ASA

ในเดือนมิถุนายน	 2568 OKEA ASA (“OKEA”) ซึ่งเป็นบริษัทย่อยทางอ้อมของกลุ่มบริษัท ได้ออกหุ้นกู้ไม่ด้อยสิทธิแบบมีหลักประกัน มูลค่า 175 ล้านเหรียญสหรัฐฯ โดยมีระยะเวลา 4 ปี หุ้นกู้ดังกล่าวมีอัตราดอกเบี้ยคงที่ร้อยละ 9.13 ต่อปี

ในเดือนกรกฎาคม 2568 OKEA ได้ไถ่ถอนหุ้นกู้ไม่ด้อยสิทธิแบบมีหลักประกัน ที่ออกและจำหน่ายในปี 2566 ซึ่งมีอายุ 3 ปี จำนวน 125 ล้านเหรียญสหรัฐฯ

บริษัท บีซีพีจี จำกัด (มหาชน)

ในเดือนมิถุนายน 2568 บริษัท บีซีพีจี จำกัด (มหาชน) ซึ่งเป็นบริษัทย่อยของกลุ่มบริษัท ได้เบิกเงินกู้ยืมระยะยาวจากสถาบันการเงินในประเทศไทยแห่งหนึ่งจำนวน 1,000 ล้านบาท

ทุนเรือนหุ้น

เมื่อวันที่ 11 เมษายน 2568 ที่ประชุมสามัญผู้ถือหุ้นประจำปี 2568 มีมติอนุมัติแผนการปรับโครงสร้างการถือหุ้นและการจัดการของบริษัท ดังนี้

อนุมัติแผนการปรับโครงสร้างการถือหุ้นและการจัดการของบริษัท โดยบริษัทจะดำเนินการเสนอขายหลักทรัพย์ที่ออกใหม่ (จัดสรรหุ้นสามัญเพิ่มทุน) ให้แก่ผู้ถือหุ้นรายอื่นของบริษัท บางจาก ศรีราชา จำกัด (มหาชน) (“BSRC”) ที่บริษัทถือหุ้นอยู่ในสัดส่วนร้อยละ 81.7 ของหุ้นที่ออกจำหน่ายแล้วทั้งหมดของ BSRC

อนุมัติการทำคำเสนอซื้อหลักทรัพย์ทั้งหมดของ BSRC ตามแผนการปรับโครงสร้างการถือหุ้น โดยบริษัทจะทำคำเสนอซื้อหลักทรัพย์ทั้งหมดของ BSRC จากผู้ถือหุ้นอื่นของ BSRC ไม่เกินจำนวน 631.86 ล้านหุ้น มูลค่าที่ตราไว้หุ้นละ 4.93 บาท (คิดเป็นร้อยละ 18.3 ของหุ้นที่ออกจำหน่ายแล้วทั้งหมดของ BSRC อ้างอิงข้อมูล ณ วันที่ 6 มีนาคม 2568)

อนุมัติการเพิ่มทุนจดทะเบียนของบริษัท จำนวน 97.21 ล้านบาท จากทุนจดทะเบียนเดิม จำนวน 1,377 ล้านบาท เป็นทุนจดทะเบียนใหม่ จำนวน 1,474 ล้านบาท โดยการออกหุ้นสามัญเพิ่มทุนใหม่จำนวน 97.21 ล้านหุ้น 
มูลค่าที่ตราไว้หุ้นละ 1.00 บาท โดยบริษัทได้จดทะเบียนเพิ่มทุนจดทะเบียนดังกล่าวกับกระทรวงพาณิชย์แล้วในเดือนเมษายน 2568

อนุมัติการจัดสรรหุ้นสามัญเพิ่มทุนของบริษัทให้แก่ผู้ถือหุ้น BSRC ตามแผนการปรับโครงสร้างการถือหุ้นและการจัดการของบริษัท

ส่วนงานดำเนินงานและการจำแนกรายได้

ข้อมูลเกี่ยวกับส่วนงานที่รายงานสำหรับงวดเก้าเดือนสิ้นสุดวันที่ 30 กันยายน 2568 และ 2567 มีดังนี้

รายได้ส่วนใหญ่ของกลุ่มบริษัทและบริษัท มีจังหวะเวลาในการรับรู้รายได้ ณ เวลาใดเวลาหนึ่ง ยกเว้นส่วนงานพลังงานไฟฟ้า มีจังหวะเวลาในการรับรู้รายได้ตลอดช่วงเวลาหนึ่ง

ภาษีเงินได้

อัตราภาษีเงินได้ที่แท้จริงรวมของกลุ่มบริษัทในการดำเนินงานต่อเนื่องเป็นระยะเวลาเก้าเดือนสิ้นสุดวันที่                 30 กันยายน 2568 คือร้อยละ 98.12 (2567: ร้อยละ 80.31) การเปลี่ยนแปลงในอัตราภาษีเงินได้ที่แท้จริงมีสาเหตุหลักมาจากอัตราภาษีเงินได้ของธุรกิจทรัพยากรธรรมชาติในต่างประเทศ

กลุ่มบริษัทอยู่ในบังคับของภาษีเงินได้ขั้นต่ำส่วนเพิ่มตามพระราชกำหนดว่าด้วยภาษีส่วนเพิ่มซึ่งมีผลบังคับใช้ตั้งแต่วันที่ 1 มกราคม 2568 เป็นต้นไป ทั้งนี้ กลุ่มบริษัทได้ถือปฏิบัติตามข้อยกเว้นในการรับรู้รายการภาษีเงินได้รอการตัดบัญชีสำหรับการจัดเก็บภาษีเงินได้ขั้นต่ำส่วนเพิ่มเป็นการชั่วคราว

กำไร (ขาดทุน) ต่อหุ้น

เงินปันผล

เครื่องมือทางการเงิน

มูลค่าตามบัญชีและมูลค่ายุติธรรม

ตารางดังต่อไปนี้แสดงมูลค่าตามบัญชีและมูลค่ายุติธรรมของสินทรัพย์ทางการเงินและหนี้สินทางการเงิน รวมถึงลำดับชั้นมูลค่ายุติธรรม แต่ไม่รวมถึงการแสดงข้อมูลมูลค่ายุติธรรมสำหรับสินทรัพย์ทางการเงินและหนี้สินทางการเงินที่วัดมูลค่าด้วยราคาทุนตัดจำหน่ายหากมูลค่าตามบัญชีใกล้เคียงกับมูลค่ายุติธรรมอย่างสมเหตุสมผล

มูลค่ายุติธรรมระดับ 2 สำหรับตราสารอนุพันธ์ที่ซื้อขายนอกตลาดหลักทรัพย์ อ้างอิงราคาจากนายหน้า ซึ่งได้มีการทดสอบความสมเหตุสมผลของราคาเหล่านั้น โดยการคิดลดกระแสเงินสดในอนาคตที่คาดการณ์ไว้ด้วยอัตราดอกเบี้ยในตลาดสำหรับเครื่องมือทางการเงินที่เหมือนกัน ณ วันที่วัดมูลค่า มูลค่ายุติธรรมของเครื่องมือทางการเงินสะท้อนผลกระทบของความเสี่ยงด้านเครดิตและได้รวมการปรับปรุงความเสี่ยงด้านเครดิตของกลุ่มบริษัทและคู่สัญญา ตามความเหมาะสม

มูลค่ายุติธรรมระดับ 3 สำหรับเงินลงทุนในตราสารหนี้และตราสารทุนที่วัดมูลค่าด้วยมูลค่ายุติธรรมผ่านกำไรขาดทุนและเงินลงทุนในตราสารทุนที่วัดมูลค่าด้วยมูลค่ายุติธรรมผ่านกำไรขาดทุนเบ็ดเสร็จอื่น ประเมินได้ดังนี้

กรณีการลงทุนในหลักทรัพย์ที่ไม่อยู่ในความต้องการของตลาด ใช้ราคาทุนซึ่งถือเป็นมูลค่ายุติธรรมโดยประมาณ ยกเว้นมีการเปลี่ยนแปลงอย่างมีนัยสำคัญในการดำเนินงานของกิจการที่ไปลงทุน

ภาระผูกพันกับบุคคลหรือกิจการที่ไม่เกี่ยวข้องกัน

หนี้สินที่อาจเกิดขึ้นและสินทรัพย์ที่อาจเกิดขึ้น

17.1 	ในปี 2565 บริษัทและบริษัทย่อยแห่งหนึ่งถูกคู่สัญญายื่นข้อเรียกร้องและเสนอข้อพิพาทให้อนุญาโตตุลาการพิจารณา อ้างว่าบริษัทและบริษัทย่อยผิดสัญญาการลงทุน เรียกร้องให้บริษัทและบริษัทย่อยชดใช้เงินจำนวนประมาณ 23 ล้านเหรียญสหรัฐฯ และดอกเบี้ยของต้นเงิน รวมถึงค่าเสียหายอื่น ๆ ที่ได้รับ และค่าใช้จ่ายต่าง ๆ ที่เกี่ยวข้อง ซึ่งบริษัทและบริษัทย่อยยืนยันข้อเท็จจริงว่าบริษัทและบริษัทย่อยได้ปฏิบัติตามข้อกำหนดและเงื่อนไขของสัญญาที่พิพาท บริษัทและบริษัทย่อยจึงได้ยื่นคำคัดค้านเสนอต่อคณะอนุญาโตตุลาการแล้วเมื่อวันที่ 
31 สิงหาคม 2566  ต่อมาในวันที่ 27 กันยายน 2567 คณะอนุญาโตตุลาการมีคำชี้ขาดปฏิเสธข้อเรียกร้องของคู่สัญญาทั้งหมด และให้คู่สัญญาต้องชำระค่าใช้จ่ายต่าง ๆ ที่เกิดขึ้นให้แก่บริษัทและบริษัทย่อย โดยเมื่อวันที่ 27 พฤศจิกายน 2567 คู่สัญญาได้ยื่นคำร้องคัดค้านต่อศาลประเทศอังกฤษ โดยบริษัทและบริษัทย่อยได้มีหนังสือแสดงการรับทราบคำร้องคัดค้านดังกล่าวและได้ยื่นคำโต้แย้งคำร้องคัดค้านดังกล่าวต่อศาลประเทศอังกฤษเพื่อขอให้ศาลยกคำร้องของคู่สัญญาแล้วเมื่อวันที่ 16 มกราคม 2568 โดยเมื่อวันที่ 18 มีนาคม 2568 ศาลประเทศอังกฤษได้ยกคำร้องบางส่วนของคู่สัญญาแล้ว ขณะนี้ บริษัทและบริษัทย่อยอยู่ในระหว่างการยื่นขอให้ศาลประเทศอังกฤษมีคำสั่งให้คู่สัญญาดำเนินการวางหลักประกันต่อศาลภายในกำหนดระยะเวลา หากคู่สัญญาไม่ดำเนินการดังกล่าวภายในระยะเวลา
ที่กำหนดนั้น ศาลประเทศอังกฤษจะมีคำสั่งยกคำร้องส่วนที่เหลือของคู่สัญญา อนึ่ง ปัจจุบันคู่สัญญาอยู่ในระหว่างกระบวนการเลิกบริษัท และได้แต่งตั้งผู้ชำระบัญชีแล้ว ภายใต้กฎหมายประเทศเบอร์มิวด้า ดังนั้นบริษัทเชื่อว่าผลของข้อพิพาทจะไม่เกิดผลกระทบแก่บริษัท ณ วันที่ 30 กันยายน 2568 บริษัทจึงไม่ได้บันทึกหนี้สินที่อาจเกิดขึ้นจากข้อพิพาทดังกล่าว

17.2	บริษัทคู่สัญญาซึ่งเป็นผู้รับจ้างเหมาก่อสร้างโรงกลั่นชีวภาพในโครงการพัฒนาเชื้อเพลิงยั่งยืน (Sustainable Fuel Development Project (SFP)) ได้ยื่นฟ้องบริษัทย่อยของกลุ่มบริษัทต่อศาลแพ่งพระโขนง เมื่อวันที่ 16 มิถุนายน 2568 เป็นคดีแพ่งเรื่องผิดสัญญา เรียกค่าเสียหายภายใต้สัญญาจ้างเหมาก่อสร้างของโครงการดังกล่าว จำนวน 3 สัญญา (รวมเรียกว่า “สัญญาจ้างเหมาก่อสร้าง”) โดยได้ฟ้องเรียกให้บริษัทย่อยของกลุ่มบริษัทชำระค่าจ้าง ค่าจ้างเพิ่มเติม คืนเงินประกันผลงาน และเรียกให้ส่งมอบคืนหนังสือค้ำประกัน รวมเป็นทุนทรัพย์จำนวนประมาณ 3,300 ล้านบาท พร้อมดอกเบี้ยจนกว่าบริษัทย่อยของกลุ่มบริษัทจะชำระเงินแก่บริษัทคู่สัญญาเสร็จสิ้นครบถ้วน

เมื่อวันที่ 3 กรกฎาคม 2568 บริษัทย่อยของกลุ่มบริษัทได้ยื่นคำให้การและฟ้องแย้งไปในคดีเดียวกัน เพื่อปฏิเสธคำฟ้องของบริษัทคู่สัญญา และเรียกค่าเสียหายจากการปฏิบัติผิดสัญญาจ้างเหมาก่อสร้างของบริษัทคู่สัญญา โดยมีทุนทรัพย์รวมประมาณ 5,700 ล้านบาท ต่อมาเมื่อวันที่ 6 ตุลาคม 2568 บริษัทย่อยของกลุ่มบริษัทได้ยื่นคำให้การและฟ้องแย้งฉบับแก้ไขเพิ่มเติม โดยแก้ไขทุนทรัพย์ตามฟ้องแย้งเป็นจำนวนประมาณ 4,184 ล้านบาท พร้อมดอกเบี้ยจนกว่าบริษัทคู่สัญญาจะชำระเงินแก่บริษัทย่อยของกลุ่มบริษัทเสร็จสิ้นครบถ้วน ณ ปัจจุบัน คดีอยู่ในระหว่าง
การพิจารณาของศาล

เมื่อวันที่ 31 ตุลาคม 2568 บริษัทคู่สัญญายื่นคำร้องขอพื้นฟูกิจการต่อศาลล้มละลายกลาง ต่อมาเมื่อวันที่ 
4 พฤศจิกายน 2568 ศาลล้มละลายกลางได้รับคำร้องขอฟื้นฟูกิจการ และได้กำหนดวันไต่สวนคำร้องดังกล่าว
ในวันที่ 28 มกราคม 2569

เหตุการณ์ภายหลังรอบระยะเวลารายงาน

การเสนอซื้อหลักทรัพย์ของบริษัท บางจาก ศรีราชา จำกัด (มหาชน)

ตามแผนการปรับโครงสร้างการถือหุ้นและการจัดการระหว่างบริษัทและบริษัท บางจาก ศรีราชา จำกัด (มหาชน) (“BSRC”) เพื่อเพิ่มประสิทธิภาพในการดำเนินธุรกิจของกลุ่มบริษัทบางจากให้สามารถตอบสนองต่อโอกาส
ทางธุรกิจได้อย่างมีประสิทธิภาพและเพิ่มความแข็งแกร่งของผลประกอบการ โดยบริษัทจะเข้าซื้อหุ้นสามัญทั้งหมดของ BSRC จากผู้ถือหุ้นรายอื่นของ BSRC โดยการแลกเปลี่ยนเป็นหลักทรัพย์ที่ออกใหม่ของบริษัทในอัตรา 1 
หุ้นสามัญเพิ่มทุนของบริษัทต่อ 6.50 หุ้นสามัญของ BSRC ซึ่งแบบแสดงรายการข้อมูลการเสนอขายหลักทรัพย์พร้อมการทำคำเสนอซื้อหลักทรัพย์ของบริษัทมีผลบังคับใช้แล้วในวันที่ 21 ตุลาคม 2568 บริษัททำคำเสนอซื้อหลักทรัพย์เดิมทั้งหมดของ BSRC จากผู้ถือหุ้นรายอื่นของ BSRC ตั้งแต่วันที่ 24 ตุลาคม 2568 ถึงวันที่ 27 พฤศจิกายน 2568 รวมทั้งสิ้น 25 วันทำการ ซึ่งระยะเวลาดังกล่าวเป็นระยะเวลารับซื้อสุดท้ายและจะไม่ขยายระยะเวลารับซื้ออีก

| รายการที่สำคัญกับบุคคลหรือกิจการที่เกี่ยวข้องกัน | งบการเงินรวม | งบการเงินรวม | งบการเงินเฉพาะกิจการ | งบการเงินเฉพาะกิจการ |

| สำหรับงวดเก้าเดือนสิ้นสุดวันที่ 30 กันยายน | 2568 | 2567 | 2568 | 2567 |

|  | (ล้านบาท) | (ล้านบาท) | (ล้านบาท) | (ล้านบาท) |

| บริษัทย่อยและบริษัทย่อยทางอ้อม |  |  |  |  |

| ขายสินค้า | - | - | 39,166 | 36,621 |

| ซื้อสินค้าและบริการ | - | - | 94,010 | 116,834 |

| เงินปันผลรับ | - | - | 585 | 2,265 |

| รายได้อื่น | - | - | 718 | 742 |

| ดอกเบี้ยรับ | - | - | 35 | 77 |

| ค่าใช้จ่ายอื่น | - | - | 62 | 71 |

| ดอกเบี้ยจ่าย | - | - | 3 | - |

|  |  |  |  |  |

| บริษัทร่วมและการร่วมค้า |  |  |  |  |

| ขายสินค้า | 21 | 1,363 | 21 | 1,361 |

| ซื้อสินค้าและบริการ | 316 | 2,767 | - | 2,281 |

| เงินปันผลรับ | 1,633 | 3,666 | - | - |

| รายได้อื่น | 5 | 1 | 5 | - |

| ดอกเบี้ยรับ | 60 | 50 | 2 | - |

| ค่าใช้จ่ายอื่น | - | 1 | - | 1 |

|  |  |  |  |  |

| ผู้บริหารสำคัญ |  |  |  |  |

| ค่าตอบแทนผู้บริหารสำคัญ |  |  |  |  |

| ผลประโยชน์ระยะสั้น | 399 | 366 | 135 | 138 |

| ผลประโยชน์หลังออกจากงานและ |  |  |  |  |

| ผลประโยชน์ระยะยาวอื่น | 19 | 17 | 8 | 5 |

| รวมค่าตอบแทนผู้บริหารสำคัญ | 418 | 383 | 143 | 143 |



|  | งบการเงินรวม | งบการเงินรวม | งบการเงินเฉพาะกิจการ | งบการเงินเฉพาะกิจการ |

|  | 30 กันยายน | 31 ธันวาคม | 30 กันยายน | 31 ธันวาคม |

|  | 2568 | 2567 | 2568 | 2567 |

|  | (ล้านบาท) | (ล้านบาท) | (ล้านบาท) | (ล้านบาท) |

| ลูกหนี้การค้า |  |  |  |  |

| บริษัทย่อยและบริษัทย่อยทางอ้อม | - | - | 4,459 | 4,313 |

| บริษัทร่วมและการร่วมค้า | 23 | 166 | - | 123 |

| รวม | 23 | 166 | 4,459 | 4,436 |

|  |  |  |  |  |

| ลูกหนี้หมุนเวียนอื่น |  |  |  |  |

| บริษัทย่อยและบริษัทย่อยทางอ้อม | - | - | 797 | 756 |

| การร่วมค้า | 108 | - | 7 | - |

| รวม | 108 | - | 804 | 756 |



|  | อัตราดอกเบี้ย | อัตราดอกเบี้ย | งบการเงินรวม | งบการเงินรวม | งบการเงินรวม | งบการเงินรวม |

|  | ณ วันที่  31 ธันวาคม 2567 | ณ วันที่  30 กันยายน 2568 | ณ วันที่  31 ธันวาคม 2567 | เพิ่มขึ้น | ผลกระทบ จากการแปลงค่างบการเงิน | ณ วันที่  30 กันยายน 2568 |

| เงินให้กู้ยืม | (ร้อยละต่อปี) | (ร้อยละต่อปี) | (ล้านบาท) | (ล้านบาท) | (ล้านบาท) | (ล้านบาท) |

| บริษัทร่วมและการร่วมค้า |  |  |  |  |  |  |

| Impact Energy Asia Development Limited | 8.00 | 8.00 | 39 | - | (2) | 37 |

| Nam Tai Hydropower Co., Ltd. | 5.75 | 5.75 | 1,011 | - | (50) | 961 |

| Monsoon Wind Power Co., Ltd. | 8.00 | 12.00 | 76 | 126 | (7) | 195 |

| รวม |  |  | 1,126 |  |  | 1,193 |

| หัก ค่าเผื่อผลขาดทุนด้านเครดิต         ที่คาดว่าจะเกิดขึ้น |  |  | - |  |  | - |

| สุทธิ |  |  | 1,126 |  |  | 1,193 |



|  | อัตราดอกเบี้ย | อัตราดอกเบี้ย | งบการเงินเฉพาะกิจการ | งบการเงินเฉพาะกิจการ | งบการเงินเฉพาะกิจการ | งบการเงินเฉพาะกิจการ |

|  | ณ วันที่  31 ธันวาคม 2567 | ณ วันที่  30 กันยายน 2568 | ณ วันที่  31 ธันวาคม 2567 | เพิ่มขึ้น | ลดลง | ณ วันที่  30 กันยายน 2568 |

| เงินให้กู้ยืม | (ร้อยละต่อปี) | (ร้อยละต่อปี) | (ล้านบาท) | (ล้านบาท) | (ล้านบาท) | (ล้านบาท) |

| บริษัทย่อย |  |  |  |  |  |  |

| บริษัท กรุงเทพขนส่งเชื้อเพลิงทางท่อและโลจิสติกส์ จำกัด | 1.75 - 4.00 | - | 110 | - | (110) | - |

| บริษัท บางจาก ศรีราชา จำกัด (มหาชน) | 2.35 | - | 3,000 | - | (3,000) | - |

| บริษัท บางจาก ศูนย์บริหารเงิน จำกัด | - | 1.53 - 1.61 | - | 33,869 | (27,517) | 6,352 |

| รวม |  |  | 3,110 |  |  | 6,352 |

| หัก เงินให้กู้ยืมระยะสั้น |  |  | (3,000) |  |  | (6,352) |

| เงินให้กู้ยืมระยะยาวที่ถึงกำหนดชำระภายในหนึ่งปี |  |  | (110) |  |  | - |

| สุทธิ |  |  | - |  |  | - |



|  | งบการเงินรวม | งบการเงินรวม | งบการเงินเฉพาะกิจการ | งบการเงินเฉพาะกิจการ |

|  | 30 กันยายน | 31 ธันวาคม | 30 กันยายน | 31 ธันวาคม |

|  | 2568 | 2567 | 2568 | 2567 |

|  | (ล้านบาท) | (ล้านบาท) | (ล้านบาท) | (ล้านบาท) |

| สินทรัพย์ไม่หมุนเวียนอื่น |  |  |  |  |

| บริษัทร่วมและการร่วมค้า | 256 | 147 | 63 | - |

| รวม | 256 | 147 | 63 | - |

|  |  |  |  |  |

| เจ้าหนี้การค้า |  |  |  |  |

| บริษัทย่อยและบริษัทย่อยทางอ้อม | - | - | 6,259 | 8,756 |

| บริษัทร่วม | 33 | 18 | - | - |

| รวม | 33 | 18 | 6,259 | 8,756 |

|  |  |  |  |  |

|  |  |  |  |  |

|  |  |  |  |  |

| เจ้าหนี้หมุนเวียนอื่น |  |  |  |  |

| บริษัทย่อยและบริษัทย่อยทางอ้อม | - | - | 345 | 490 |

| บริษัทร่วม | 139 | 99 | - | - |

| รวม | 139 | 99 | 345 | 490 |

|  |  |  |  |  |

| หนี้สินหมุนเวียนอื่น |  |  |  |  |

| บริษัทย่อย | - | - | 1 | 89 |

| รวม | - | - | 1 | 89 |

|  |  |  |  |  |

| หนี้สินไม่หมุนเวียนอื่น |  |  |  |  |

| บริษัทย่อยและบริษัทย่อยทางอ้อม | - | - | 83 | 132 |

| รวม | - | - | 83 | 132 |



|  | อัตราดอกเบี้ย | อัตราดอกเบี้ย | งบการเงินเฉพาะกิจการ | งบการเงินเฉพาะกิจการ | งบการเงินเฉพาะกิจการ | งบการเงินเฉพาะกิจการ |

|  | ณ วันที่  31 ธันวาคม 2567 | ณ วันที่  30 กันยายน 2568 | ณ วันที่  31 ธันวาคม 2567 | เพิ่มขึ้น | ลดลง | ณ วันที่  30 กันยายน 2568 |

| เงินกู้ยืมระยะสั้น | (ร้อยละต่อปี) | (ร้อยละต่อปี) | (ล้านบาท) | (ล้านบาท) | (ล้านบาท) | (ล้านบาท) |

| บริษัทย่อย |  |  |  |  |  |  |

| บริษัท บีซีพีอาร์ จำกัด | 0.83 | 0.90 | 491 | 12 | (334) | 169 |

| บริษัท บางจาก รีเทล จำกัด | 0.83 | 0.90 | 74 | 57 | (31) | 100 |

| บริษัท บางจาก ศูนย์บริหารเงิน จำกัด | 0.83 | 0.90 | 27 | 1 | (10) | 18 |

| บริษัท บีซีวี เอ็นเนอร์ยี่ จำกัด | 0.83 | 0.90 | 74 | - | (7) | 67 |

| บริษัท บางจากกรีนเนท จำกัด | - | 0.90 | - | 5 | (2) | 3 |

| รวม |  |  | 666 |  |  | 357 |



|  | งบการเงินรวม | งบการเงินรวม | งบการเงินเฉพาะกิจการ | งบการเงินเฉพาะกิจการ |

|  | 30 กันยายน | 31 ธันวาคม | 30 กันยายน | 31 ธันวาคม |

|  | 2568 | 2567 | 2568 | 2567 |

|  | (ล้านบาท) | (ล้านบาท) | (ล้านบาท) | (ล้านบาท) |

| ลูกหนี้การค้า |  |  |  |  |

| ยังไม่ถึงกำหนดชำระ | 20,326 | 17,616 | 10,052 | 10,685 |

| เกินกำหนดชำระ |  |  |  |  |

| น้อยกว่า 3 เดือน | 245 | 380 | 173 | 164 |

| 3 - 6 เดือน | 35 | 73 | 14 | 39 |

| 6 - 12 เดือน | 28 | 100 | 5 | 4 |

| มากกว่า 12 เดือน | 248 | 1,718 | 37 | 16 |

| รวม | 20,882 | 19,887 | 10,281 | 10,908 |

| หัก ค่าเผื่อผลขาดทุนด้านเครดิตที่คาดว่าจะเกิดขึ้น | (162) | (792) | (23) | (29) |

| รวมลูกหนี้การค้า - สุทธิ | 20,720 | 19,095 | 10,258 | 10,879 |

| ลูกหนี้หมุนเวียนอื่น - สุทธิ | 12,306 | 14,074 | 2,993 | 2,689 |

| รวมลูกหนี้การค้าและลูกหนี้หมุนเวียนอื่น - สุทธิ | 33,026 | 33,169 | 13,251 | 13,568 |



| (กลับรายการ) ผลขาดทุนด้านเครดิตที่คาดว่าจะ | งบการเงินรวม | งบการเงินรวม | งบการเงินรวม | งบการเงินเฉพาะกิจการ | งบการเงินเฉพาะกิจการ |

| เกิดขึ้นสำหรับงวดเก้าเดือนสิ้นสุดวันที่ 30 กันยายน | เกิดขึ้นสำหรับงวดเก้าเดือนสิ้นสุดวันที่ 30 กันยายน | 2568 | 2567 | 2568 | 2567 |

|  | (ล้านบาท) | (ล้านบาท) | (ล้านบาท) | (ล้านบาท) | (ล้านบาท) |

| - เพิ่มขึ้น | 85 | 85 | 102 | 23 | 37 |

| - กลับรายการ | (683) | (683) | (62) | (29) | (44) |



|  | งบการเงินเฉพาะกิจการ | งบการเงินเฉพาะกิจการ |

| สำหรับงวดเก้าเดือนสิ้นสุดวันที่ 30 กันยายน | 2568 | 2567 |

|  | (ล้านบาท) | (ล้านบาท) |

| ณ วันที่ 1 มกราคม | 55,947 | 47,491 |

| เพิ่มขึ้น | 1,315 | 6,410 |

| ขาดทุนจากการด้อยค่า | - | (64) |

| ณ วันที่ 30 กันยายน | 57,262 | 53,837 |



|  | งบการเงินรวม | งบการเงินรวม | งบการเงินเฉพาะกิจการ | งบการเงินเฉพาะกิจการ |

| สำหรับงวดเก้าเดือนสิ้นสุดวันที่ 30 กันยายน | 2568 | 2567 | 2568 | 2567 |

|  | (ล้านบาท) | (ล้านบาท) | (ล้านบาท) | (ล้านบาท) |

| ณ วันที่ 1 มกราคม | 31,568 | 28,349 | 685 | 235 |

| รายได้เงินปันผล | (1,633) | (3,666) | - | - |

| ส่วนแบ่งกำไรสุทธิจากเงินลงทุนในบริษัทร่วมและการร่วมค้า | 1,594 | 968 | - | - |

| ส่วนแบ่งกำไร (ขาดทุน) เบ็ดเสร็จอื่นจากเงินลงทุนในบริษัทร่วมและการร่วมค้า | (1,015) | 51 | - | - |

| ขาดทุนจากการด้อยค่า | (248) | (74) | - | - |

| ผลกระทบจากการแปลงค่างบการเงิน | (995) | (1,076) | - | - |

| เพิ่มขึ้น | 733 | 2,039 | - | 450 |

| ลดลง | (323) | - | (335) | - |

| จัดประเภทรายการใหม่ | (1,090) | (95) | - | - |

| ปรับปรุงมูลค่าเงินลงทุน | - | (87) | - | - |

| ณ วันที่ 30 กันยายน | 28,591 | 26,409 | 350 | 685 |



| สำหรับงวดเก้าเดือนสิ้นสุดวันที่ 30 กันยายน 2568 | งบการเงินรวม | งบการเงิน เฉพาะกิจการ |

|  | (ล้านบาท) | (ล้านบาท) |

| ณ วันที่ 1 มกราคม | 115,748 | 29,222 |

| เพิ่มขึ้น | 13,171 | 527 |

| โอน | 161 | 10 |

| จัดประเภทรายการใหม่ | (6) | - |

| จำหน่าย | (186) | (2) |

| ค่าเสื่อมราคาสำหรับงวด | (11,241) | (2,377) |

| ขาดทุนจากการด้อยค่า | (4,282) | - |

| ผลกระทบจากการแปลงค่างบการเงิน | 1,512 | - |

| ณ วันที่ 30 กันยายน | 114,877 | 27,380 |



| สำหรับงวดเก้าเดือนสิ้นสุดวันที่ 30 กันยายน 2568 | งบการเงินรวม | งบการเงิน เฉพาะกิจการ |

|  | (ล้านบาท) | (ล้านบาท) |

| ณ วันที่ 1 มกราคม | 17,119 | 12,209 |

| เพิ่มขึ้น | 1,694 | 2,059 |

| จำหน่าย | (3) | - |

| ค่าเสื่อมราคาสำหรับงวด | (1,791) | (1,490) |

| ผลกระทบจากการแปลงค่างบการเงิน | 35 | - |

| ณ วันที่ 30 กันยายน | 17,054 | 12,778 |



|  | งบการเงินรวม | งบการเงินรวม | งบการเงินรวม | งบการเงินรวม | งบการเงินรวม | งบการเงินรวม | งบการเงินรวม | งบการเงินรวม |

| สำหรับงวดเก้าเดือนสิ้นสุด   วันที่ 30 กันยายน 2568 | โรงกลั่นและการค้าน้ำมัน | การตลาด | พลังงานไฟฟ้า | ผลิตภัณฑ์ชีวภาพ | ทรัพยากร ธรรมชาติ | อื่น ๆ | รายการตัดบัญชีระหว่างกัน | รวม |

|  | (ล้านบาท) | (ล้านบาท) | (ล้านบาท) | (ล้านบาท) | (ล้านบาท) | (ล้านบาท) | (ล้านบาท) | (ล้านบาท) |

| รายได้จากลูกค้าภายนอก | 85,209 | 272,545 | 2,028 | 674 | 22,595 | 729 | - | 383,780 |

| รายได้ระหว่างส่วนงาน | 227,583 | 1,016 | 583 | 12,866 | - | 47 | (242,095) | - |

| รายได้รวม | 312,792 | 273,561 | 2,611 | 13,540 | 22,595 | 776 | (242,095) | 383,780 |

|  |  |  |  |  |  |  |  |  |

| กำไร (ขาดทุน) จากการดำเนินงานตามส่วนงาน | 4,290 | 4,652 | 3,501 | 666 | 14,167 | (496) | (180) | 26,600 |

| ค่าเสื่อมราคาและค่าตัดจำหน่าย |  |  |  |  |  |  |  | (13,899) |

| กำไรจากตราสารอนุพันธ์ |  |  |  |  |  |  |  | 181 |

| กำไรจากอัตราแลกเปลี่ยน |  |  |  |  |  |  |  | 659 |

| ขาดทุนจากการด้อยค่า |  |  |  |  |  |  |  | (6,880) |

| ผลกำไรอื่น |  |  |  |  |  |  |  | 1,195 |

| ต้นทุนทางการเงิน |  |  |  |  |  |  |  | (4,918) |

| ค่าใช้จ่ายภาษีเงินได้ |  |  |  |  |  |  |  | (2,883) |

| กำไรสำหรับงวด |  |  |  |  |  |  |  | 55 |



|  | งบการเงินรวม | งบการเงินรวม | งบการเงินรวม | งบการเงินรวม | งบการเงินรวม | งบการเงินรวม | งบการเงินรวม | งบการเงินรวม |

| สำหรับงวดเก้าเดือนสิ้นสุด   วันที่ 30 กันยายน 2567 | โรงกลั่นและการค้าน้ำมัน | การตลาด | พลังงานไฟฟ้า | ผลิตภัณฑ์ชีวภาพ | ทรัพยากร ธรรมชาติ | อื่น ๆ | รายการตัดบัญชีระหว่างกัน | รวม |

|  | (ล้านบาท) | (ล้านบาท) | (ล้านบาท) | (ล้านบาท) | (ล้านบาท) | (ล้านบาท) | (ล้านบาท) | (ล้านบาท) |

| รายได้จากลูกค้าภายนอก | 119,602 | 294,123 | 3,032 | 757 | 29,501 | 616 | - | 447,631 |

| รายได้ระหว่างส่วนงาน | 254,114 | 1,487 | 370 | 14,776 | - | 40 | (270,787) | - |

| รายได้รวม | 373,716 | 295,610 | 3,402 | 15,533 | 29,501 | 656 | (270,787) | 447,631 |

|  |  |  |  |  |  |  |  |  |

| กำไร (ขาดทุน) จากการดำเนินงานตามส่วนงาน | 4,833 | 4,771 | 3,743 | 654 | 19,809 | (217) | (351) | 33,242 |

| ค่าเสื่อมราคาและค่าตัดจำหน่าย |  |  |  |  |  |  |  | (15,078) |

| กำไรจากตราสารอนุพันธ์ |  |  |  |  |  |  |  | 149 |

| กำไรจากอัตราแลกเปลี่ยน |  |  |  |  |  |  |  | 1 |

| กลับรายการขาดทุนจากการด้อยค่า |  |  |  |  |  |  |  | 4,571 |

| กำไรจากการจำหน่ายเงินลงทุน |  |  |  |  |  |  |  | 2,159 |

| ผลขาดทุนอื่น |  |  |  |  |  |  |  | (16) |

| ต้นทุนทางการเงิน |  |  |  |  |  |  |  | (5,232) |

| ค่าใช้จ่ายภาษีเงินได้ |  |  |  |  |  |  |  | (15,898) |

| กำไรสำหรับงวด |  |  |  |  |  |  |  | 3,898 |



|  | งบการเงินรวม | งบการเงินรวม | งบการเงินเฉพาะกิจการ | งบการเงินเฉพาะกิจการ |

| สำหรับงวดสามเดือนสิ้นสุดวันที่ 30 กันยายน | 2568 | 2567 | 2568 | 2567 |

|  | (ล้านบาท / ล้านหุ้น) | (ล้านบาท / ล้านหุ้น) | (ล้านบาท / ล้านหุ้น) | (ล้านบาท / ล้านหุ้น) |

| กำไร (ขาดทุน) ที่เป็นส่วนของผู้ถือหุ้นสามัญของบริษัท | 1,108 | (2,093) | 630 | (1,725) |

| หัก ดอกเบี้ยจ่ายสะสมสำหรับงวดของหุ้นกู้ ด้อยสิทธิที่มีลักษณะคล้ายทุน | - | (126) | - | (126) |

| กำไร (ขาดทุน) ที่ใช้ในการคำนวณกำไรต่อหุ้น | 1,108 | (2,219) | 630 | (1,851) |

|  |  |  |  |  |

| จำนวนหุ้นสามัญที่ออกจำหน่ายแล้ว | 1,377 | 1,377 | 1,377 | 1,377 |

|  |  |  |  |  |

| กำไร (ขาดทุน) ต่อหุ้น (ขั้นพื้นฐาน) (บาท) | 0.80 | (1.61) | 0.46 | (1.34) |



|  | งบการเงินรวม | งบการเงินรวม | งบการเงินเฉพาะกิจการ | งบการเงินเฉพาะกิจการ |

| สำหรับงวดเก้าเดือนสิ้นสุดวันที่ 30 กันยายน | 2568 | 2567 | 2568 | 2567 |

|  | (ล้านบาท / ล้านหุ้น) | (ล้านบาท / ล้านหุ้น) | (ล้านบาท / ล้านหุ้น) | (ล้านบาท / ล้านหุ้น) |

| กำไรที่เป็นส่วนของผู้ถือหุ้นสามัญของบริษัท | 663 | 2,168 | 800 | 1,837 |

| หัก ดอกเบี้ยจ่ายสะสมสำหรับงวดของหุ้นกู้ ด้อยสิทธิที่มีลักษณะคล้ายทุน | - | (375) | - | (375) |

| กำไรที่ใช้ในการคำนวณกำไรต่อหุ้น | 663 | 1,793 | 800 | 1,462 |

|  |  |  |  |  |

| จำนวนหุ้นสามัญที่ออกจำหน่ายแล้ว | 1,377 | 1,377 | 1,377 | 1,377 |

|  |  |  |  |  |

| กำไรต่อหุ้น (ขั้นพื้นฐาน) (บาท) | 0.48 | 1.30 | 0.58 | 1.06 |



|  | วันที่อนุมัติ | กำหนดจ่าย | อัตราต่อหุ้น | จำนวนเงิน |

|  |  |  | (บาท) | (ล้านบาท) |

| 2568 |  |  |  |  |

| เงินปันผลประจำปี 2567 | 11 เมษายน 2568 | 24 เมษายน 2568 | 1.05 | 1,445 |

| เงินปันผลระหว่างกาลสำหรับงวด ครึ่งปีแรกของปี 2567 | 22 สิงหาคม 2567 | 17 กันยายน 2567 | (0.60) | (825) |

| เงินปันผลที่จ่ายในระหว่างงวดเก้าเดือนสิ้นสุดวันที่ 30 กันยายน 2568 | เงินปันผลที่จ่ายในระหว่างงวดเก้าเดือนสิ้นสุดวันที่ 30 กันยายน 2568 | เงินปันผลที่จ่ายในระหว่างงวดเก้าเดือนสิ้นสุดวันที่ 30 กันยายน 2568 | 0.45 | 620 |

|  |  |  |  |  |

| 2567 |  |  |  |  |

| เงินปันผลระหว่างกาลสำหรับงวด ครึ่งปีแรกของปี 2567 | 22 สิงหาคม 2567 | 17 กันยายน 2567 | 0.60 | 825 |

| เงินปันผลประจำปี 2566 | 11 เมษายน 2567 | 24 เมษายน 2567 | 2.00 | 2,754 |

| เงินปันผลระหว่างกาลสำหรับงวด ครึ่งปีแรกของปี 2566 | 24 สิงหาคม 2566 | 19 กันยายน 2566 | (0.50) | (689) |

| เงินปันผลที่จ่ายในระหว่างงวดเก้าเดือนสิ้นสุดวันที่ 30 กันยายน 2567 | เงินปันผลที่จ่ายในระหว่างงวดเก้าเดือนสิ้นสุดวันที่ 30 กันยายน 2567 | เงินปันผลที่จ่ายในระหว่างงวดเก้าเดือนสิ้นสุดวันที่ 30 กันยายน 2567 | 2.10 | 2,890 |



|  | งบการเงินรวม | งบการเงินรวม | งบการเงินรวม | งบการเงินรวม | งบการเงินรวม | งบการเงินรวม | งบการเงินรวม | งบการเงินรวม | งบการเงินรวม |

|  | มูลค่าตามบัญชี | มูลค่าตามบัญชี | มูลค่าตามบัญชี | มูลค่าตามบัญชี | มูลค่าตามบัญชี | มูลค่ายุติธรรม | มูลค่ายุติธรรม | มูลค่ายุติธรรม | มูลค่ายุติธรรม |

| ณ วันที่ 30 กันยายน 2568 | มูลค่ายุติธรรม-ใช้การบัญชีป้องกันความเสี่ยง | มูลค่ายุติธรรมผ่านกำไรหรือขาดทุน | มูลค่ายุติธรรมผ่านกำไรขาดทุนเบ็ดเสร็จอื่น | ราคาทุนตัดจำหน่าย | รวม | ระดับ 1 | ระดับ 2 | ระดับ 3 | รวม |

|  | (ล้านบาท) | (ล้านบาท) | (ล้านบาท) | (ล้านบาท) | (ล้านบาท) | (ล้านบาท) | (ล้านบาท) | (ล้านบาท) | (ล้านบาท) |

| สินทรัพย์ทางการเงิน |  |  |  |  |  |  |  |  |  |

| เงินลงทุนในตราสารทุน | - | 1,369 | 843 | - | 2,212 | 2,212 | - | - | 2,212 |

| เงินลงทุนในหุ้นกู้แปลงสภาพ | - | 673 | - | - | 673 | - | - | 673 | 673 |

| เงินลงทุนในตราสารทุนอื่นที่ไม่อยู่ใน ความต้องการของตลาด | - | 1,717 | 924 | - | 2,641 | - | 1,712 | 929 | 2,641 |

| เงินให้กู้ยืม (ส่วนที่มีดอกเบี้ยคงที่) | - | - | - | 1,444 | 1,444 | - | 1,481 | - | 1,481 |

| สินทรัพย์อนุพันธ์ | 4 | 84 | - | - | 88 | - | 88 | - | 88 |

|  |  |  |  |  |  |  |  |  |  |

| หนี้สินทางการเงิน |  |  |  |  |  |  |  |  |  |

| เงินกู้ยืม (ส่วนที่มีดอกเบี้ยคงที่) | - | - | - | 6,835 | 6,835 | - | 6,709 | 120 | 6,829 |

| หุ้นกู้ | - | - | - | 92,622 | 92,622 | - | 94,026 | - | 94,026 |

| หนี้สินอนุพันธ์ | 31 | 1,293 | - | - | 1,324 | - | 1,324 | - | 1,324 |



|  | งบการเงินรวม | งบการเงินรวม | งบการเงินรวม | งบการเงินรวม | งบการเงินรวม | งบการเงินรวม | งบการเงินรวม | งบการเงินรวม | งบการเงินรวม |

|  | มูลค่าตามบัญชี | มูลค่าตามบัญชี | มูลค่าตามบัญชี | มูลค่าตามบัญชี | มูลค่าตามบัญชี | มูลค่ายุติธรรม | มูลค่ายุติธรรม | มูลค่ายุติธรรม | มูลค่ายุติธรรม |

| ณ วันที่ 31 ธันวาคม 2567 | มูลค่ายุติธรรม-ใช้การบัญชีป้องกันความเสี่ยง | มูลค่ายุติธรรมผ่านกำไรหรือขาดทุน | มูลค่ายุติธรรมผ่านกำไรขาดทุนเบ็ดเสร็จอื่น | ราคาทุนตัดจำหน่าย | รวม | ระดับ 1 | ระดับ 2 | ระดับ 3 | รวม |

|  | (ล้านบาท) | (ล้านบาท) | (ล้านบาท) | (ล้านบาท) | (ล้านบาท) | (ล้านบาท) | (ล้านบาท) | (ล้านบาท) | (ล้านบาท) |

| สินทรัพย์ทางการเงิน |  |  |  |  |  |  |  |  |  |

| เงินลงทุนในตราสารทุน | - | 785 | 1,078 | - | 1,863 | 1,863 | - | - | 1,863 |

| เงินลงทุนในหุ้นกู้แปลงสภาพ | - | 673 | - | - | 673 | - | - | 673 | 673 |

| เงินลงทุนในตราสารทุนอื่นที่ไม่อยู่ใน ความต้องการของตลาด | - | 1,675 | 1,025 | - | 2,700 | - | 1,670 | 1,030 | 2,700 |

| เงินให้กู้ยืม (ส่วนที่มีดอกเบี้ยคงที่) | - | - | - | 1,327 | 1,327 | - | 1,209 | - | 1,209 |

| สินทรัพย์อนุพันธ์ | 270 | 450 | - | - | 720 | - | 720 | - | 720 |

|  |  |  |  |  |  |  |  |  |  |

| หนี้สินทางการเงิน |  |  |  |  |  |  |  |  |  |

| เงินกู้ยืม (ส่วนที่มีดอกเบี้ยคงที่) | - | - | - | 9,358 | 9,358 | - | 9,218 | 120 | 9,338 |

| หุ้นกู้ | - | - | - | 79,048 | 79,048 | - | 79,867 | - | 79,867 |

| หนี้สินอนุพันธ์ | 44 | 127 | - | - | 171 | - | 171 | - | 171 |



|  | งบการเงินเฉพาะกิจการ | งบการเงินเฉพาะกิจการ | งบการเงินเฉพาะกิจการ | งบการเงินเฉพาะกิจการ | งบการเงินเฉพาะกิจการ | งบการเงินเฉพาะกิจการ | งบการเงินเฉพาะกิจการ | งบการเงินเฉพาะกิจการ |

|  | มูลค่าตามบัญชี | มูลค่าตามบัญชี | มูลค่าตามบัญชี | มูลค่าตามบัญชี | มูลค่ายุติธรรม | มูลค่ายุติธรรม | มูลค่ายุติธรรม | มูลค่ายุติธรรม |

| ณ วันที่ 30 กันยายน 2568 | มูลค่ายุติธรรมผ่านกำไรหรือขาดทุน | มูลค่ายุติธรรมผ่านกำไรขาดทุนเบ็ดเสร็จอื่น | ราคาทุนตัดจำหน่าย | รวม | ระดับ 1 | ระดับ 2 | ระดับ 3 | รวม |

|  | (ล้านบาท) | (ล้านบาท) | (ล้านบาท) | (ล้านบาท) | (ล้านบาท) | (ล้านบาท) | (ล้านบาท) | (ล้านบาท) |

| สินทรัพย์ทางการเงิน |  |  |  |  |  |  |  |  |

| เงินลงทุนในตราสารทุน | 16 | 137 | - | 153 | 153 | - | - | 153 |

| เงินลงทุนในตราสารทุนอื่นที่ไม่อยู่ใน ความต้องการของตลาด | - | 525 | - | 525 | - | - | 525 | 525 |

| สินทรัพย์อนุพันธ์ | 11 | - | - | 11 | - | 11 | - | 11 |

|  |  |  |  |  |  |  |  |  |

| หนี้สินทางการเงิน |  |  |  |  |  |  |  |  |

| เงินกู้ยืม (ส่วนที่มีดอกเบี้ยคงที่) | - | - | 975 | 975 | - | 975 | - | 975 |

| หุ้นกู้ | - | - | 52,357 | 52,357 | - | 51,927 | - | 51,927 |

| หนี้สินอนุพันธ์ | 690 | - | - | 690 | - | 690 | - | 690 |



|  | งบการเงินเฉพาะกิจการ | งบการเงินเฉพาะกิจการ | งบการเงินเฉพาะกิจการ | งบการเงินเฉพาะกิจการ | งบการเงินเฉพาะกิจการ | งบการเงินเฉพาะกิจการ | งบการเงินเฉพาะกิจการ | งบการเงินเฉพาะกิจการ |

|  | มูลค่าตามบัญชี | มูลค่าตามบัญชี | มูลค่าตามบัญชี | มูลค่าตามบัญชี | มูลค่ายุติธรรม | มูลค่ายุติธรรม | มูลค่ายุติธรรม | มูลค่ายุติธรรม |

| ณ วันที่ 31 ธันวาคม 2567 | มูลค่ายุติธรรมผ่านกำไรหรือขาดทุน | มูลค่ายุติธรรมผ่านกำไรขาดทุนเบ็ดเสร็จอื่น | ราคาทุนตัดจำหน่าย | รวม | ระดับ 1 | ระดับ 2 | ระดับ 3 | รวม |

|  | (ล้านบาท) | (ล้านบาท) | (ล้านบาท) | (ล้านบาท) | (ล้านบาท) | (ล้านบาท) | (ล้านบาท) | (ล้านบาท) |

| สินทรัพย์ทางการเงิน |  |  |  |  |  |  |  |  |

| เงินลงทุนในตราสารทุน | 19 | 159 | - | 178 | 178 | - | - | 178 |

| เงินลงทุนในตราสารทุนอื่นที่ไม่อยู่ใน ความต้องการของตลาด | - | 525 | - | 525 | - | - | 525 | 525 |

| เงินให้กู้ยืม (ส่วนที่มีดอกเบี้ยคงที่) | - | - | 110 | 110 | - | 110 | - | 110 |

| สินทรัพย์อนุพันธ์ | 253 | - | - | 253 | - | 253 | - | 253 |

|  |  |  |  |  |  |  |  |  |

| หนี้สินทางการเงิน |  |  |  |  |  |  |  |  |

| เงินกู้ยืม (ส่วนที่มีดอกเบี้ยคงที่) | - | - | 1,600 | 1,600 | - | 1,601 | - | 1,601 |

| หุ้นกู้ | - | - | 46,565 | 46,565 | - | 47,821 | - | 47,821 |

| หนี้สินอนุพันธ์ | 72 | - | - | 72 | - | 72 | - | 72 |



|  | งบการเงินรวม | งบการเงินรวม | งบการเงินเฉพาะกิจการ | งบการเงินเฉพาะกิจการ |

|  | 30 กันยายน | 31 ธันวาคม | 30 กันยายน | 31 ธันวาคม |

|  | 2568 | 2567 | 2568 | 2567 |

|  | (ล้านบาท) | (ล้านบาท) | (ล้านบาท) | (ล้านบาท) |

| ภาระผูกพันรายจ่ายฝ่ายทุน |  |  |  |  |

| สัญญาก่อสร้าง | 24,010 | 17,751 | 115 | 75 |

| อื่น ๆ | 42 | 67 | - | - |

| รวม | 24,052 | 17,818 | 115 | 75 |

|  |  |  |  |  |

| ภาระผูกพันอื่น ๆ |  |  |  |  |

| หนังสือค้ำประกันจากธนาคาร | 2,496 | 1,639 | 42 | 138 |

| เลตเตอร์ออฟเครดิต | 2,237 | 5,027 | 803 | 1,954 |

| หนังสือค้ำประกันแก่บริษัทคู่ค้า | 4,087 | 2,373 | 4,087 | 2,373 |

| รวม | 8,820 | 9,039 | 4,932 | 4,465 |